CELEX: 22009D0090
Language: ro
Date: 2009-07-03 00:00:00
Title: Decizia nr. 90/2009 a Comitetului mixt al SEE din 3 iulie 2009 de modificare a Protocolului 30 la Acordul SEE privind dispoziții specifice privind organizarea cooperării în domeniul statisticii

22.10.2009   
            
            
               RO
            
            
               Jurnalul Oficial al Uniunii Europene
            
            
               L 277/43
            
         
      DECIZIA NR. 90/2009 A COMITETULUI MIXT AL SEE
   din 3 iulie 2009
   de modificare a Protocolului 30 la Acordul SEE privind dispoziții specifice privind organizarea cooperării în domeniul statisticii
   COMITETUL MIXT AL SEE,
   având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolul 98,
   întrucât:
   
               (1)
            
            
               Protocolul 30 la acord a fost modificat prin Decizia nr. 75/2008 a Comitetului mixt al SEE din 6 iunie 2008 (1).
            
         
               (2)
            
            
               Modernizarea statisticilor europene referitoare la întreprinderi și comerț ar trebui să se bazeze pe Decizia nr. 1297/2008/CE a Parlamentului European și a Consiliului din 16 decembrie 2008 privind un program pentru modernizarea statisticilor europene referitoare la întreprinderi și comerț (MEETS) (2).
            
         
               (3)
            
            
               Protocolul 30 la acord ar trebui, prin urmare, modificat pentru ca extinderea cooperării să devină posibilă începând cu 1 ianuarie 2009,
            
         DECIDE:
   Articolul 1
   În protocolul 30 la acord se inserează următorul articol:
   
      „Articolul 4
      Modernizarea statisticilor europene referitoare la întreprinderi și comerț (MEETS)
      (1)   Statele AELS participă, începând cu 1 ianuarie 2009, la programele și acțiunile comunitare menționate la alineatul (4).
      (2)   Obiectivele 1, 2 și 3, precum și acțiunile conexe din programul de lucru anual adoptat de Comisie în conformitate cu decizia Parlamentului European și a Consiliului menționată la alineatul (4) se consideră relevante pentru cooperarea SEE în domeniul statisticii și sunt deschise pentru participarea deplină a statelor AELS.
      (3)   De la 1 ianuarie 2009, în conformitate cu articolul 82 alineatul (1) litera (a) din acord și cu regulamentele financiare aferente, statele AELS au o contribuție financiară de 75 la sută din suma prevăzută la liniile bugetare 29 02 04 și 29 01 04 04 (modernizarea statisticilor europene referitoare la întreprinderi și comerț) din bugetul Comunității.
      (4)   Următorul act comunitar face obiectul prezentului articol:
      
                  —
               
               
                  
                     32008 D 1297: Decizia nr. 1297/2008/CE a Parlamentului European și a Consiliului din 16 decembrie 2008 privind un program pentru modernizarea statisticilor europene referitoare la întreprinderi și comerț (MEETS) (JO L 340, 19.12.2008, p. 76).”
               
            
   Articolul 2
   Prezenta decizie intră în vigoare în ziua următoare ultimei notificări către Comitetul mixt al SEE, prevăzute la articolul 103 alineatul (1) din acord (3).
   Se aplică de la 1 ianuarie 2009.
   Articolul 3
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 3 iulie 2009.
      
         
            Pentru Comitetul mixt al SEE
         
         
            Președintele
         
         Oda Helen SLETNES
         
      
   
   
      (1)  JO L 257, 25.9.2008, p. 41.
   
      (2)  JO L 340, 19.12.2008, p. 76.
   
      (3)  Nu au fost semnalate obligații constituționale.